text: Ekspert: Flyrute har langt fra haft nok passagerer
  25 marts 2015 kl. 21.42
  Efter blot tre ugers tid på vingerne har selskabet Es-Air valgt at lukke deres rute mellem Esbjerg og København. Det er forståeligt, mener luftfartsekspert.
  Søndag bliver sidste dag, hvor passagerer kan tage flyet mellem Esbjerg og København. Det meddelte selskabet bag ruten onsdag.
  Årsagen er ifølge administrerende direktør i Es-Air, Mikael Marstal, at der ikke er nok passagerer. Og det undrer ikke senioranalytiker hos Sydbank med speciale i luftfart, Jacob Pedersen.
  - Der er for få passagerer, fordi oplandet er for lille. Derudover er ruten under pres fra DBS, som kan spare passagerne for tid, fordi de ikke skal skifte transportmidler, siger han torsdag aften til TV SYD.
  Ifølge ham tager det lang tid at skabe et stabil passager-underlag for en ny flyrute.
  - Derfor må det være udtryk for, at der ikke har været i nærheden af nok passagerer, at de lukker efter kun en måned, siger senioranalytiker hos Sydbank med speciale i luftfart, Jacob Pedersen. Han peger også på, at Billund Lufthavn har godt fat i fly-kunderne i hele Sydvestjylland.
  han.
  